Source: https://www.finlex.fi/fi/laki/ajantasa/kumotut/1953/19530294
Timestamp: 2020-08-03 18:40:43+00:00

Document:
Kumottu säädös Laki asevelvolliselle muulta kuin vakinaisen väen… 294/1953 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 29.6.1953/294
29.6.1953/294
Laki asevelvolliselle muulta kuin vakinaisen väen palvelusajalta suoritettavasta palkkauksesta (kumottu)
Reservin kertausharjoituksiin asevelvollisuuslain nojalla kutsutulle asevelvolliselle suoritetaan erikseen määrättyjen luontoisetujen ja päivärahan lisäksi reserviläispalkkaa palvelusajalta, sen mukaan kuin jäljempänä säädetään.
2 § (29.6.1984/515)
Reserviläispalkka määräytyy valtion viran ja toimen haltijoita koskevilla virkaehtosopimuksilla tai säännöksillä vahvistettujen palkkaustaulukoiden mukaisesta peruspalkasta siten kuin valtioneuvosto tulo- ja menoarviossa tarkoitukseen osoitettujen määrärahojen rajoissa määrää.
Reserviläispalkka suoritetaan päiväpalkkana, minkä määrä on kolmaskymmenesosa edellä 2 §:ssä säädetyin perustein lasketusta kuukausipalkasta.
Reserviläispalkkaa maksetaan asianomaiselle jälkikäteen kahdesti kuukaudessa, ja maksaa sen se joukko-osasto, esikunta tai laitos, jossa palkkaan oikeutettu maksupäivänä palvelee.
Reserviläispalkkaa älköön suoritettako ajalta, minkä kertausharjoituksiin kutsuttu on ollut:
1) ilman pätevää syytä poissa palveluksesta;
2) tahallisesti itse aiheuttamansa vamman tai sairauden vuoksi palvelukseen kykenemätön; taikka
3) rikoksesta epäiltynä pidätettynä tai vangittuna, mikäli hänet tuomitaan rangaistukseen siitä teosta, minkä vuoksi hänet on pidätetty tai vangittu.
5 § (29.6.1984/515)
5 § on kumottu L:lla 29.6.1984/515.
Reserviläispalkkaa koskevan asian ratkaisee puolustusministeriö.
Puolustusministeriön tämän lain nojalla antamaan päätökseen ei saa hakea muutosta.
Oikeus reserviläispalkkaan on menetetty, ellei tätä palkkaa ole nostettu kuuden kuukauden kuluessa erääntymispäivästä tai oikeutta siihen saatettu samassa ajassa puolustusministeriön ratkaistavaksi.
8 § (31.12.1974/1043)
8 § on kumottu L:lla 31.12.1974/1043.
Asetuksella voidaan säätää, että tämän lain mukaan suoritetaan asevelvollisuuslain 48 §:n 2 momentissa tarkoitettua palkkaa myös ylimääräiseen palvelukseen kutsutulle asevelvolliselle.
Sodanajan palkkauksesta säädetään erikseen asetuksella.
Tarkempia määräyksiä tämän lain soveltamisesta antaa tarvittaessa puolustusministeriö.
29.6.1984/515:
HE 21/84, puolvk.miet 2/84, svk.miet 68/84
1 § 2 § 3 § 4 § 5 § 6 § 7 § 8 § 9 § 10 § Muutossäädösten voimaantulo ja soveltaminen:31.12.1974/1043:29.6.1984/515:

References: § 2
 § 3
 § 4
 § 5
 § 6
 § 7
 § 8
 § 9
 § 10